《次韵致明听琴》
宋代·刘子翚

病翁不咄咄，琅然寄枯琴。
倘无枯琴寄，孰表吾之心。
形忘岂知病，道在宁复今。
龙蟠老樟下，觱发摇长音。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。